google/wiki40b huggingface dataset:
The Spy Next Door

Handling

CIA-spionen Bob Ho (Jackie Chan) har vært gjennom mangt et farlig oppdrag, men nå får han sitt tøffeste noen sinne. Kjæresten Gillian (Amber Valletta) skal bort for helgen, og Bob får oppgaven med å se etter barna. Men Farren (Madeline Carroll), Ian (Will Shadley) og Nora (Alina Foley) har ikke akkurat sansen for morens kjæreste, som de tror er en kjedelig kulepennselger, og de gjør det ikke lett for ham.
Bob har planer om å gi seg fra spionvirksomheten etter å ha fanget en russisk terrorist ved navn Anton Poldark (Magnús Scheving), men Poldark flykter fra fengselet. Når barna i tillegg hacker seg inn på en diskett (som tidligere tilhørte Poldark) med topphemmelig informasjon og laster det ned, klarer Poldark å finne ut lokasjonen til Bob ved hjelp av det, og han sender sine beste menn for å drepe Bob. Nå må den kinesiske superagenten beseire Poldark og hans menn nok en gang, samtidig som han holder barna ute av fare og Gillian uvitende om hva som skjer.
Aksemaktene

Historikk

I oktober 1936 innledet Tyskland og Italia et storpolitisk samarbeid som ble kjent som Roma-Berlin-aksen. I november inngikk Japan en avtale med Tyskland om utveksling av informasjon, med videre, om den kommunistiske internasjonalens virksomhet. Denne «anti-kommitern-pakt» var således rettet mot Tysklands og Japans felles fiende: Sovjetunionen. Like etter sluttet Italia seg til pakten. Senere i november ble begrepet aksemaktene brukt for første gang, av Benito Mussolini.
Først 27. september 1940 ble aksemaktene virkelig fundamentert ved at Tyskland, Italia og Japan undertegnet tremaktspakten, hvor de tre landene forpliktet seg til å gi hverandre hjelp hvis ett av dem ble angrepet av en stat som ennå ikke var involvert i krigen. Dette var fra tysk side rettet mot USA, som i den senere tid hadde gitt økende støtte til Storbritannia. Japan så pakten som en politisk forutsetning for sitt planlagte angrep på og erobring av Sørøst-Asia. Tyskland og Italia vedtok at de ville anerkjenne Japans herredømme over Øst-Asia. I tillegg håpet Japan at dette ville tvinge USA til å godta Japans erobringplaner.
Sovjetunionen gjorde i november samme år forsøk på å bli med i tremaktspakten, men dette ble avvist av Tyskland, da de mente Sovjetunionen stilte for store krav. Dessuten hadde Hitler i sin ideologi bestemt seg for at «Tysklands skjebne ligger i øst» (det vil si nedkjempelsen av kommunismen og Sovjetunionen).
Wiki

En wiki (fra hawaiisk, for kjapp eller rask), er et nettsted som legger til rette for samskriving av tekst i en nettleser. Wikier benytter et enkelt formateringsspråk for å formatere og lenke innholdet. Et særkjenne med de fleste typer programvare for wikier er at ord enkelt kan gjøres om til lenker til en nettside internt i wikien med samme navn som lenketeksten. Hvis det ikke finnes en side med samme tittel som lenka, tilbys brukeren å opprette en blank side med samme navn som lenka en kom fra. De fleste wikier lagrer tidligere versjoner av sidene slik at det blir enkelt å spore endringer ved hjelp av sidesammenligning, eller tilbakestille til tidligere versjoner av en side. 
Wikiteknologien er også kalt «to-veis-web». Standardinstillingene i en wiki er at er at hvem som helst, når som helst kan redigere sider. Derfor har heller ingen eierskap til sidene. Konseptet er slik fordi man utvikler den bestemte tekstsamlingen sammen, noe som gjør arbeidet mer effektivt enn om alle hadde sittet og skrevet på hver sin tekstsamling eller nettside. Ved å gjøre nettpublikasjon enkelt og gi denne muligheten til alle, åpner wiki for to-veis-kommunikasjon og samarbeid på nett.
Begrepet WikiWiki ble opprinnelig brukt på nettstedet WikiWikiWeb som ble laget av Ward Cunningham i 1995. Fra ham stammer både ordet og konseptet, og han laget også den første wikitjeneren ved hjelp av programmeringsspråket Perl.
Wikipedia er den mest besøkte og brukte wikien i verden, og har gjort teknologien allment kjent. Den er laget med wiki-programvaren MediaWiki. 
Wikier kan også bli brukt internt i bedrifter, skoler og organisasjoner for å forenkle samarbeid og kunnskapsdeling og for å samle på denne kollektive kunnskapen som en ressurs for fremtiden. Gjennom wiki kan man samarbeide rundt dokumenter, komme frem til avgjørelser og holde hverandre oppdaterte.
Bay Shore kraftverk

Bay Shore kraftverk er et kullkraftverk i Lucas County like nord for storbyen Toledo, ved bredden av Eriesjøen helt nrod i delstaten Ohio i det østlig-sentrale USA. Det har en installert produksjonskapasitet på 499 MW, fordelt på 3 blokker / turbiner. Operatør er First Energy Corp.
Anlegget ble bygget ut i årene 1957–1968. Brenselkilden er bitumenøst kull. Utslippene av CO2 i 2007 var totalt 3,979 mill tonn.
Store Magleby sogn

Store Magleby sogn er et sogn i Store Magleby pastorat, Amagerland provsti og Københavns stift. Fra 1. april 1970 til 1. april 1974 var Store Magleby sogn en av Danmarks 277 kommuner. Siden 1. april 1974 har sognet vært en del av Dragør kommune. I sognet ligger Store Magleby kirke.
Sognet hadde i 2004 8 950 innbyggere og 7 548 medlemmer av Den danske kirke.

Nederlendere på Amager

Store Magleby ble kjent som «Hollenderbyen» etter at Christian II fikk hentet 163 nederlandske familier til Amager, som skulle dyrke grønnsaker for hans ektefelle dronning Isabella. Det sies at innvandrerne kom fra Waterland i den nederlandske provinsen Noord-Holland.
Nyere forskning tyder på at innvandrerne kom fra flere steder i de daværende Nederlandene, inklusive det nåværende Belgia. Bl.a. fra grønnsaksområdet rundt Mechelen hvor Isabella kom fra og hvor det fantes en sterk tradisjon for foredling av grønnsaker i 1500-tallet.
Havnebyen Nieuwpoort i grevskapet Flandern hvor Christian IIs sekretær Scepperus kom fra, nevnes også. Waterland i provinsen Holland selv var for sumpete område til at grønnsaksdyrkingen kunne ha foregått på særlig høyt nivå. Det vet man fra detaljerte samtidige innberetninger. Imidlertid kunne alminnelige bønder ha kommet herfra mens de mer spesialiserte gartnerne må ha kommet fra andre områder i Nederlandene.
Førstehåndskilder som redegjør for hvor eksakt i Nederlandene innvandrerne kom fra er gått tapt. Beboerne fra Maglebylille, som lå der hvor Københavns Lufthavn (norsk: Københavns lufthavn) ligger nå, ble flyttet hit da lufthavnen skulle bygges.
Hyalophora kasloensis

Utseende

En temmelig stor (vingespenn  millimeter) påfuglspinner med store, lange vinger. Forvingene er ikke eller ubetydelig sigdformede. Grunnfargen er gråbrun, den ytre delen er lysere. Hver vinge har en mer eller mindre halvmåneformet, lys flekk og en hvit tverrstripe utenfor denne. Spissen av forvingen har en liten øyeflekk.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand. Denne arten lever i tørre dalstrøk mellom fjellene.

Utbredelse

Arten er utbredt i det vestlige Nord-Amerika.
Gustaf Wachtmeister

Biografi

Gustaf Wachtmeister ble i 1772 fenrik ved Kronobergs regiment og i 1778 løytnant ved Konungens värvade regiment. I 1778 gikk han i prøyssisk tjeneste som kaptein og adjutant hos general Johan Ludvig Hård under den bayerske arvefølgekrigen. Da han kom tilbake til Sverige i 1780 ble han major i arméen og overadjutant hos kongen. I 1781 ble han oberstløytnant ved Dalregimentet og generaladjutant av flygeln. I 1787 blev han oberst (överste) i arméen og generaladjutant.
Han utmerket seg flere ganger under den russisk-svenske krig (1788–1790), ble såret i slaget ved Valkeala og ble på selve slagfeltet utnevnt til generalmajor. Han ble så sjef for Bohusläns regiment i 1790. I 1792 ble han forflyttet til Södermanlands regiment og samme år ble han generalløytnant og sjef for Norra fördelningen.
Under finskekrigen etterfulgte han i 1809 Georg Carl von Döbeln som sjef for kystarméen og ble general i infanteriet. Samme år ble kystarméen sendt til Västerbotten for å landsettes bak ryggen til de russiske styrkene og Wachtmeister ble sentral i Västerbottenekspedisjonen. Gustaf Wachtmeister fikk skylden for ekspedisjonens uheldige utfall og forbitrelsen mot han var almen.
Han fikk avskjed fra det svenske forsvaret i 1813, og ble i 1817 utnevnt til En af rikets herrar og ble hedersrepresentant i Jordbruksakademin.
İsmail Köybaşı

Landslaget

Köybaşı debuterte for A-landslaget til Tyrkia den 12. august 2009, som innbytter i en privatlandskamp mot Ukraina.
Han ble tatt ut i Tyrkias EM-tropp til EM i Frankrike 2016.
Konda

Konda (russisk: Конда) er ei elv i det autonome området Khanty-Mansia i Russland.
Den er ei venstre sideelv til Irtysj, med ei lengde på 1 097 kilometer og et nedbørfelt på 72 800 km². Elva har sine kilder lengst vest på Det vestsibirske lavland. Den er svært buktende og meanderende. Det er mange innsjøer i nedbørfeltet (totalt innsjøareal 541 km²). Middelvannføringen ved Altay, 72 kilometer fra munningen, er 342 m³/s. Elva fryser over i månedsskiftet oktober/november, og er islagt til vårløsningen i april/mai. De største sideelvene er fra venstre Mulymja, Bolsjoj Tap, Jukonda og Kama, og fra høyre – Jevra og Kuma.
Ved elva ligger byen Uraj, og oljefeltet Sjaimskoje.
Alta-Kautokeinovassdraget

Brukere av vassdraget

Det drives utstrakt fiske i hele vassdraget. Vassdraget brukes også som transportåre med båt, primært til privat bruk, men også noe turisttrafikk. Grunnvannet fra vassdraget blir brukt til drikkevannsuttak flere steder. Største vannverk er Alta vannverk som pumper ut grunnvann til bruk i Alta by. I vassdraget er det to kraftverk, Alta kraftverk som eies av Statkraft SF og Čábardasjohka kraftverk som eies av Ymber.

Verneområder

De delene som ikke er utbygget ble i 1980 vernet mot videre kraftutbygging i Verneplan II for vassdrag.
Det finnes to naturreservater i vassdragets nedbørsområde, og det er Goskamark naturreservat i Alta kommune og Máze naturreservat i Kautokeino kommune. Flere områder er foreslått vernet.
Ilm (gudinne)

Ilm (norrønt Ilmr) er en perifer norrøn gudinne, ei åsynje, i norrøn mytologi.
Hun er såvidt attestert (mellom Idunn og Bil) innenfor en liste av åsynjer som finnes i noen utgaver av Skaldskaparmål i Den yngre Edda (denne listen blir ikke videreført i alle moderne utgivelser). Det finnes ingen annen informasjon om hennes navn. Den tyske folkeminneforskeren på 1800-tallet, Jacob Grimm, slo fast at gudinnens navn er hunkjønn, og at hankjønnsutgaven av det norrøne ordet ilmr betyr «vennlig duft» (suavis odor).
Thanaturisme

Thanaturisme (et nyord ved sammentrekning fra gresk thanatos = personifikasjonen av døden + turisme), kanskje mer tilgjengelig kalt mørk turisme eller i en variant som sorgturisme, er blitt forstått som en turisme der reisemål er historiske steder tilknyttet særlig død og tragiske og/eller blodige hendelser. Som begrep er ordet muligens ikke helt ferdig definert og avgrenset. Det er blitt anført at man også må legge vekt på det mørke som årsaken til at en turist oppsøker et sted (som Tower of London eller Stiklestad) - det at det dreier seg om et åsted der lidelse og død har funnet styede, er ikke i seg selv nok til å hevde at den besøkende er en mørk turist, thanaturist, sorgturist.
Thanaturisme retter seg mer spesifikt til voldelig død; det er kanskje å forstå mer snevert enn mørk turisme og sorgturisme. Det som kan skille fenomenene litt fra hverandre er om stedets trekkplaster for den akuelle besøkende er primært dets historiske verdi, eller assosiasjonen til lidelse og død.

Forskning

Selv om det i lange tider har vært et utbredt fenomen at turister oppsøker eldre eller mer nylige åsteder med tilknytning til død, som til gladiatorenes arenaer i Roma, til rettersteder, til katakombene, er det først på sent 1900-tall at dette ble et fenomen som fanget den akademiskle forsknings interesse.
Reiseforfattere var de første som trakk oppmerksomheten mot fenomenet, som P.J. O'Rourke som reiste til Warszawa, Managua, og Belfast i 1988 og skrev om holidays in hell, og Chris Rojek som skrev om black-spot tourism i 1993  eller milking the macabre.
Akademisk oppmerksomhet ble først rettet mot emnet i Glasgow i Skottland: Uttrykket dark tourism ble utmyntet i 1996 av Lennon to Foley, tilknyttet Department of Hospitality, Tourism & Leisure Management at Glasgow Caledonian University; og uttrykket thanatourism ble først tatt i bruk av A.V. Seaton i 1996, dom da var professor i Tourism Marketing ved University of Strathclyde.
Gjenfødelse

Gjenfødelse i kristendommen

Gjenfødelse i alminnelig kristen forstand, det vil si generell kristen tenkemåte, er en frelsende handling av Gud idet et menneske tar imot Jesus og tror på ham. Dette kommer også til uttrykk i ett av de mest kjente bibelvers som (Johannes 3:16):
«For så høyt har Gud elsket verden at Han gav Sin Sønn, den enbårne, for at hver den som tror på Ham, ikke skal gå fortapt, men ha evig liv»
Gjenføldelsen blir også omtalt som å "bli født på ny". Ifølge Bibelen gir Gud sitt eget liv inn i menneskets ånd, og oppliver denne. I og med Guds liv er evig, sier man at man har mottatt evig liv. Etter gjenfødelsen kalles den kristne derfor også "Guds barn", fordi denne personen er født av Gud og med Guds eget liv.
Bibelens greske originaltekst opererer med tre ord for liv. Bios, psyke og zoe. Bios er det livet som har med kroppen å gjøre, det fysiske, det vi har til felles med dyrene. Psyke er det sjelelige livet, mens zoe er Guds type liv, som gjør at vi kan leve i samfunn med Gud i ånden. Det er denne siste typen liv som blir gitt mennesket i gjenfødelsen. Dette livet er plassert i vår ånd, sett ut ifra en tro på at mennesket er tredelt med en ånd, en sjel og ett legeme. Romerbrevet 8:10 sier: Og dersom Kristus er i dere, er vel kroppen død på grunn av synd, men ånden er liv på grunn av rettferdighet.

Gjenfødelse i den esoteriske læren

Å bli født på nytt, er et uttrykk som i mange esoteriske skoler blir forstått som indre innvielse. En innvielse skjer i kraft av disiplinert renselse som fører til visse integrasjonskriser, og derfor videre til en psykisk nyorientering på et høyere bevissthetsnivå. Den sluttlige prosessen ved å stabilisere det nye bevissthetsfokuset, kalles som regel innvielse, og da sies det at mennesket er født på ny. Da vil mennesket mestre sitt liv ut fra et høyere bevissthetsnivå med følgende ny erkjennelse om seg selv og verden. Det finnes flere innvielser fram til full opplysning eller illuminasjon, og denne prosessen kalles innvielsesveien. De forskjellige esoteriske skolene har forskjellige tolkninger og tilnærmelser vedrørende innvielse, men vi finner som regel en tilsvarende forståelse av de psykologiske nivåene som et individ må utvikle seg gjennom, hvis målsetning alltid er å finne det evige i mennesket, og leve og virke bevisst ut fra denne åndelige kjernen også på et fysisk nivå.

Gjenfødelse i buddhismen

I motsetning til hva mange tror, er det ingen i buddhismen som tror på reinkarnasjon. Allikevel brukes begrepet "gjenfødelse", men i buddhismen skal det assosieres med nedarving av verdier. Buddhister tror på Karma, men de tror ikke at kroppen har en sjel som kan overføres til en annen kropp. Det de tror er at gode ideer, gjerninger og filosofier vil påvirke de kommende generasjoner, og det er dette som kalles "gjenfødelse".
Asako Takakura

Landslaget

Asako Takakura spilte 79 landskamper for Japans kvinnelandslag. Hun ble tatt ut i Japans tropp til VM i fotball 1991, VM i fotball 1995 og Sommer-OL 1996.
Hans Steenbuch

Familie

Han var sønn av Erik Johan Steenbuch (1766-1846),sokneprest i Eidanger, gift med Anne Hermine Hammond (1777-1868). Erik Johans far var Hans Steenbuch Leganger (1722–1800) gift med Anne Margrethe Lorentzen (1732-1809). Deres etterkommere tok Steenbuch som slektsnavn. En annen av deres sønner var professor i rettsvitenskap Henrik Steenbuch (1774-1839).
Hans Leganger Steenbuchs søster var Anna Sophie Steenbuch (1800-1850), som var gift med Realf von Cappelen. De var besteforeldre til Anna Sophie (Sofie) Cappelen gift med statsminister Gunnar Knudsen .
Hans Leganger Steenbuchs døtre Alexandra og Elisabeth giftet seg henholdsvis inn i familien Konow (eiere av Oslo ladegård) og familien Wedel-Jarlsberg.
Magonsæte

Magonsæte var et mindre underkongedømme av det større angelsaksiske kongedømmet Mercia, antatt å ha hatt sammenfallende grenser med bispedømme Hereford.
Det engelske området Pengwern ble erobret av Oswiu av Northumbria i 656 i den tiden da han var overherre over Mercia. Vestlige Pengwern ble deretter okkupert av angleske grupper. En gruppe etablerte seg i den gamle romerske byen Magnis eller Caer Magon, dagens Kenchester i nærheten av Hereford.
Underkongedømmet Vestlige Hecani eksisterte på slutten av 600-tallet og begynnelsen av 700-tallet. Her er tre herskere kjent: Merewalh, Mildfrith, og Merchelm. Ved slutten av 700-tallet synes det som regionen har blitt lagt direkte inn under Mercia, kanskje som Westerna, og ble kjent som Magonsæte på 800-tallet.
Peder Oxe til Nielstrup

Peder Oxe (født 7. januar 1520, død 24. oktober 1575) var dansk riksråd og rikshovmester. Oxe var sønn av Johan Oxe til Nielstrup og Mette Gøye, som var datter av rikshovmester Mogens Gøye.
Som 12-åring ble Peder Oxe sendt på dannelsesreise til utlandet. I de årene reisen varte besøkte han flere land i Europa. Samtidig raste grevefeiden i Danmark og da den var over hadde landet fått en ny konge og var blitt protestantisk.
Oxe samlet seg etter hvert et stort gods og hadde mange len. I 1552 ble han medlem av riksrådet. På et senere tidspunkt ble han mistenkt for misligheter i forbindelse med styringen av lenene og falt i unåde hos Christian III. I 1558 flyktet han til utlandet.
Oxe ble hjemkalt til Danmark av Frederik II i 1566 og utnevnt til rikshovmester året etter.
Lillehammer Lawn Tennisklubb

Lillehammer Lawn Tennisklubb (stiftet 4. oktober 1893) er en norsk tennisklubb på Lillehammer.

Historikk

Det hele startet ved at noen av Lillehammers unge innbyggere benyttet gressplenen i Søndre Park som bane. Her ble det spilt Lawntennis (lawn-tennis). Klubben hadde i mange år tilhold i Søndre Park på Lillehammer, der det ble spilt hele sommeren gjennom. Spesielt for LLTK på denne tiden, var kvinneandelen både blant medlemmer/utøvere og i klubbens styre.
Panamerikanske leker 1955

Panamerikanske leker 1955 var de andre Panamerikanske leker, de ble arrangert i Mexico by i Mexico i perioden 12. til 26. mars 1955. Det var 2 583 utøvere fra tjueto nasjoner som deltok i tjue sporter. USA ble beste nasjon med 81 gullmedaljer foran Argentina med 27.
Michael McGovern

Landslaget

Han ble tatt ut i Nord-Irlands EM-tropp til EM i Frankrike 2016.
Rørmøll

Utseende

Små til middelsstore (vingespenn for nordiske arter 10 – 24 mm), grålige eller grågule møll. Hodet er forholdsvis lite og tett kledt med oppstående hår. Labialpalpene er krummet oppover og bakover, hos Pseudatemelia når de neppe lenger enn halvveis opp langs hodets framside, hos andre slekter kan de være lengre. Antennene er trådformede og litt over halvparten så lange som forvingene. Disse er avlange, avrundede i spissen, langs ytterkanten men ofte ikke langs bakkanten med ganske lange hårfrynser. Bakvingene er bleke på farge, middels brede, med hårfrynser som er noe kortere enn vingebredden. Beina er ganske korte og slanke, med markerte sporer.

Levevis

Larvene omgir seg med et rørformet hus laget av visne blader holdt sammen med silke. Det er ikke helt klart hva de spiser. Rørmøllene finnes vanligvis i skog.
Harald Torfinn Thune

Utdanning og arbeid

Thune har realskole fra Balestrand og gymnas fra Sogndal (1972). Han er utdannet jurist fra Universitetet i Bergen (1978).
Skjoldhode

Skjoldhode er den øverste del av et skjold i et våpenskjold. Det utgjør som oftest ca. en tredjedel av skjoldflaten og er dermed en geometrisk inndeling som regnes blant de såkalte heroldsfigurene.
Skjoldhodet kan være en opprinnelig inndeling av skjoldet, men kan også være et tillegg som er tilføyd senere – på samme måte som et kvadrat i heraldisk høyre hjørne av skjoldet.
Skjoldhode er en figur som forekommer fra middelalderen, gjennom historien fram til nyere tid, og i de fleste land som har europeiske våpenskjold.
I norske kommunevåpen er det skjoldhode hos Borge (rødt med gull skjoldhode dannet ved tindesnitt) fra 1980, og Sula fra 1983 (blått med sølv skjoldhode med nedvendt heraldisk figur «spiss»).
I norske slektsvåpen er det skjoldhode bl.a. hos Esmark (i rødt en opprett sølv løve under skjoldhode sjakkmønstret i blått og gull) samt Mülertz (i sølv en hjort under skjoldhode kløvd i gull og blått med vinranke rundt stokk i 1. felt og rognebær i 2. felt).
VM i fjelløp 2015

Verdensmesterskapet i fjelløp 2015 ble arrangert 19. september 2015, i Betws-y-Coed i Wales.
Klemetsrud kirke

Kulturminne

Klemetsrud kirke er et kulturminne og har nummer 84791 i Riksantikvarens kulturminnebase.
Lawdy Miss Clawdy

Historie

Art Rupe, stifter av Specialty Records i Los Angeles, lette etter nye talenter i New Orleans, hvor Price dukket opp på en audition. Rupe likte «Lawdy Miss Clawdy» så meget at det sies at han måtte avbestille flybilletten hjem for å bli igjen og spille inn Prices sang.  Ettersom Price ikke hadde et band engasjerte Rupe bandet til Dave Bartholomew, som innbefattet Fats Domino og trommeslager Earl Palmer, til å arrangere sangen og backe ham under innspillingssessionen.

Norsk versjon

Ole Ivars har skrevet en norsk tekst. Den norske tittelen er «Takk for nå».

Listeplassering

Versjonen til Lloyd Price lå som # 1 på Billboard Best Selling Retail Rhythm & Blues Records-listen i syv uker og lå på listen i seks måneder.
Skunkbotia

Akvaristikk

Den er ofte å se i akvariehandelen, men er en svært aggressiv fisk og ikke passende for selskapsakvarier. Andre mindre fisk og bunnlevende fisk i akvariet kan bli angrepet og drept. Større ciklider kan passe sammen med denne arten i akvariet. Fisken bør ha huler tilgjengelig som den kan gjemme seg i.